Američki Nacionalni filmski registar
Nacionalni filmski registar je uspostavio Kongres kako bi se zaštitilo kinematografsko nasljedje, te tako Kongresna biblioteka svake go
Mnogi Amerikanci vrlo često praznike provode odlazeći i u kina, uživajući u najnovijim holivudskim hitovima, koji se, tradicionalno, premijerno prikazuju krajem godine. Medjutim, ove su se nedjelje neki stariji filmovi probili u vijesti, nakon što je Kongresna biblioteka u Washingotnu dodala još 25 naslova u američki Nacionalni filmski registar - dajući im tako posebnu umjetničku vrijednost. Procjenjuje se da je polovina filmova snimljenih prije 1950 - te godine, a čak 80 do 90 procenata onih koji su napravljeni prije 1920 - do sada uništena, ili izgubljena. Filmovi koji se medjutim, nadju u nacionalnom registru, ne dijele takvu tužnu sudbinu. Gregory Lukow, čelnik odjela Kongresne biblioteke za film, kaže da je registar mnogo više od liste najomiljenijih filmova - njega je uspostavio Kongres kako bi se zaštitilo kinematografsko nasljedje, te tako Kongresna biblioteka svake godine doda još 25 naslova u registar. Gregory Lukow, Direktor Odjela Kongresne biblioteke za film: Selekcija se vrši ovisno o tome kolika je kulturna, istorijska ili estetska vrijednost i značaj filma, za Sjedinjene Države i njene gradjane. To su kriteriji koje koristimo odabirajući filmove svake godine. Pored toga, film mora biti najmanje 10 godina star. A kod nas ima materijala koji dosežu čak do 1890 - prvih početaka pokretnih slika, kaze gospodin Lukow. Dva od ovogodišnjeg izbora potiču iz ranih dana filma - Traffic in Souls, iz 1913, priča o prisilnoj prostituciji, i film Curse of Quon Gwon, iz 1916. te, za kojeg gospodin Lukow vjeruje da je prvi film američkog autora kineskog porijekla. , Kongresna biblioteka SOT: To je zbilja nevjerovatno otkriće, film koji je praktički obiteljska produkcija, u tako ranim danima, jedne grupe ljudi kineskog porijekla. Većina ljudi navjerovatnije nije ni čula za film, tek je nedavno otkriven, ali ga uvrštavamo zbog etničke raznolikosti u američkom filmu. Zbilja -raznovrsnost filmova u registru je velika. Gregory Lukow, Kongresna biblioteka: Uvijek se traga za poznatim, holivudskim hitovima, od zlatne ere filma pa do danas. ALi, ne radi se ovdje samo o najboljim filmovima Hollywooda - ima tu i dokumentaraca, amaterskih produkcija, etnografskih snimaka, materijala koji predstavlja čitav spektar filmova koji su stvarani u ovoj zemlji, što je mnogo, mnogo više od pukog Hollywooda. Medju ovogodišnjim izborom je original Halloween, kultnog redatelja Johna Carpentera, kojim je otpočela posebna vrsta horrora, te film koji je osvojio srca Amerikanaca prije trideset godina... Rocky, Silvestera a. Priča o potcijenjenom siromašnom bokseru je na kraju imala čak 7 nastavaka, od kojih zadnji upravo ubire rekorde po američkim kinima. Stallone je zaustavio mirovinu na još jedan trenutak, kako bi nam poklonio zadnju sekvencu, pod nazivom Rocky Balboa. No, trebaće proći nekoliko godina prije nego vidimo hoće li se ovaj zadnji nastavak pridružiti originalnom Rocky-ju u nacionalnom filmskom registru.